cyanic-selkie/wikianc huggingface dataset:
Kaafu atollu
Çox kiçik adalar
Atoll qrupu 107 kiçik adadan təşkil olunmuşdur: Aarah, Akirifuşi, Asdhoo, Baros, Bandos, Biyaadhoo, Bodubandos, Bodufinolu, Boduhiti, Boduhuraa, Bolifuşi, Diqufinolu, Doonidoo, Ehrruh-haa, Enboodhoo, Enboodhoofinolu, Eriyadho, Farukolhufuşi, Feydhoofinolu, Fihalhohi, Funadhoo, Furan-nafuşi, Qasfinolu, Qiraavaru, Qirifuşi, Qulheeqaatuhura, Helengeli, Henbadho, Huraaqandu, İhuru, Kaqi, Kalhuhuraa, Kandoomaafuşi, Kanduoi-giri, Kanifinolu, KKanuhuraa, Kudabandos, Kudafinolu, Kudahiti və s.
İnsan yaşayan adalar
İnsan yaşayan adalar daimi yerli əhaliyə malikdir. Onlar sayı o qədər də çox deyil. Adalar bunlardır: Diffuşi, Qaafaru, Quli, Quredu, Ximmafuşi, Xuraa, Kaaşidu, Maafuşi, Tilafuşi, Tulusdu.
İnsan yaşamayan adalar
Bəzi adalardan insan yaşamasına baxmayaraq (onlarda daimi yerli əhali yoxdur), ticarət hədəflərində istifadə olunurlar.
Nubiya
Nubiya — Afrikanın şimal-şərqində, müasir Misirin cənubunda, Sudanın şimalında yerləşən bölgə.
Tarixi
Qədim misirlilər bu torpaqları Nubiya və yaxud Kuş ölkəsi adlandırırdılar. Ümumiyyətlə Şərqi Sudan xalqlarının tarixini Misir və Həbəşistan xalqlarının tarixindən ayrı təsəvvür etmək mümkün deyil. Hələ e.ə. IV-III minilliklərdə Misir fironları Nubiyaya qarşı tez-tez qarətçi yürüşlər edirdilər. Bu qarətçi yürüşlər zamanı çoxlu qul, qızıl, qiymətli fil sümüyü əldə edirdilər. Həmçinin bu yürüşlər hesabına Misir öz cənub sərhədlərini genişləndirirdi. Təsadüfi deyil ki, burada tədricən Misir mədəniyyəti, dili, yazısı, memarlığı yayılmışdır. Şimali Afrikanın etnik tarixində ərəb işğallarının böyük rolu olmuşdur. Ərəb mənşəli etnosların şimal-şərqi Afrikaya ilkin gəlişi e.ə. I minilliyə aid olsa da eramızın I minilliyində bu proses güclənmişdir. Ərəblər Misiri ələ keçirdikdən sonra XIII-XVI əsrlərdə Nubiyada da, möhkəmlənmişdilər.
Erogen zona
Erogen zona — insan bədəninin bir hissəsi hesab edilir. Erogen zonalar insan orqanizmində cinsi həssaslığı artıran hissələr sayılır. Cinsi fantaziyalar, cinsi oyanma və orqazm kimi cinsi reaksiyalar yarada bilər. Başqasının erogen zonasına toxunmaq fiziki yaxınlıq aktı hesab olunur.
Piyer Mişein
Piyer Françoiz Andre Mişein(16 Avqust 1744 – 20 Sentyabr 1804)— səma obyektlərinin və kometlərin öyrənilməsinə böyük töhfələr vermiş Fransız astronom u və mərz çəkən i
Həyatı
Piyer Mişein Laonda tavan dizayneri və suvaqçı Piyer François Mişein və Mariya-Marqarita Rozanın oğlu olaraq anadan olub. Riyaziyyat və Fizika ya yüksək istedadı olmasına baxmayaraq o imkansızlıq səbəbindən təhsilini davam edə bilmir. Buna baxmayaraq onun Astronomiya sahəsinə olan istedadı dostu və ikinci kitabının sınaq oxucusu olduğu Jerom Laland tərəfindən aşkar olunur. Laland daha sonra Onu Versaldakı Xəritələr və Diaqramlar Dəniz Deposunda hidroqraf köməkçisi vəzifəsində çalışmasını təmin edir, burada O, 1770-ci illərdə hidroqrafik iş və sahil xəttinin tədqiqi ilə məşğul olur. Məhz bu müddət ərzində (təxminən 1774-cü ildə) o, Çarlz Mesye ilə tanış olur və daha sonra onlar dost olurlar. Elə həmin il O, ilk astronomik işi olan Əldebaranın Ay tərəfindən örtülməsi məqaləsini hazırladı və Elimlər Akademiyasına təqdim etdi. 1777-ci ildə Versaldakı işindən tanıdığı Barbi-Terez Marjou ilə evləndi. Onların 1780-ci ildə doğulan Jerom ve 1784-ci ildə doğulam Avqustin adında iki oğulları ve bir kızları oldu. Piyer Mişein 1782-ci ildə Frana Elmlər Akademiyasına qəbul edilmiş və 1785-1792-ci illərdə "Connaissance des Temps" jurnalının redaktoru olmuşdur; Bu jurnal digər qabaqcıl işləri ilə yanaşı, həmdə ilk dəfə Messier obyektləri nin siyahısını dərc edən jurnal idi.1789-cu ildə O, London Kral Cəmiyyətinin üzvü seçildi.
İspaniyanın gerbi
İspaniyanın gerbi (Escudo de España) — bu gün İspaniya dövlətinin istifadə etdiyi gerb. Gerbin ortasındakı qalxandakı simvollar keçmiş İspan Krallıqlarını, İspan Tac Monarxiyasını, sol və sağ künclərdəki dayaqlar İspaniyanın coğrafi mövqeyini simvolizə edir. Gerb 1981-ci ildə dövlət tərəfindən təsdiq edilib və rəsmiləşib. Gerb eyni şəkildə İspaniya bayrağında da var.
Gerbin heraldik elementləri və onların mənaları
Gerb beş krallığın gerblərindən və İspan Burbonları sülaləsinin gerbindən ibarətdir: Milli suverenliyi simvolizə edən kral tacı gerbin üstündədir.
50pxKastiliya Krallığı
Suprematizm
Suprematizm (Latin supremus - yüksək) – 1910-ci illərdə Kazimir Moleviç tərəfindən yaradılan avanqard incəsənət istiqaməti. Rənglərdən az istifadə edilərək rəngli dairələr, düz xətlər və düzbucaqlar kimi əsas həndəsi formalar yaradılır.
İspaniyanın gerbi
Gerbin heraldik elementləri və onların mənaları
50pxLeon Krallığı
Suprematizm
Supremus qrupu
1915-ci ildə Kazimir Moleviç, Aleksandra Ekster, Olqa Rozanova, Nadejda Udaltsova, İvan Kliun, Liubov Popova, Nikolay Suetin, İlya Çaşnik, Nina Genke-Meller, İvan Puni və Ksenia Boguslavskaya Supremus qrupunu yaratdılar.
İspaniyanın gerbi
Gerbin heraldik elementləri və onların mənaları
50pxAraqonun tacı
50pxNavarra Krallığı
50pxQranada Krallığı (Kastiliya Tacı)
50pxBourbon Evi
50pxHerakl sütunları
Nubiyalılar
Nubiyalılar və ya  Nubailər  ( Ərəbcə: نوبي‎, - Nuubi )  -Cənubi Misir və Şimali Sudan bölgəsində Nil vadisi boyunca uzanan tarixi bir bölgə  Nubiyada yaşayan Nil-Səhra dilləri danışan yerli etnik qrup.
Həsən Rza Paşa
Həyatı
Bağdad ve Kastamonunun qubernatoru olan Namık Paşanın oğlu Həsən Rza Paşa güman edilir ki, ibtidai məktəbini İstanbulda bitirib. 1886 - 1889-cu illərdə Beşiktaş Hərbi Liseyini və Bursa Hərbi Liseyini bitirdi. 1889-cu ildə Türkiyə Quru Qoşunları məktəbinə daxil oldu və 1892-ci ildə məzun oldu. 1895-ci ildə orduya bir heyət kapitanı olaraq qatıldı.
Tophanə və Məktəblər Naziri "Müşir" rütbəsini daşıyan Mustafa Zəki Paşanın qızı Aişə Sahibə ilə evlənmiş onların 4 övladı olmuşdur. Osmanlı Hərbi Kollecindən məzun olduqdan sonra Mahmud Muxtar Paşa tərəfindən müəllim müavini olaraq təyin edildi. 1897-ci il Osmanlı-Yunan müharibəsinin tələbi ilə Alasonian Ordusunda bir tapşırığa təyin edildi və 7 oktyabr 1897-ci ildə baş polkovnik rütbəsinə, 21 avqust 1898-ci ildə mayor rütbəsinə, 18 aprel 1899-cu ildə isə rayon qubernatoru rütbəsinə qədər yüksəldi.
Almaniyadakı təhsili və missiyası
1899-cu ilin mayında Almaniyaya oxumağa getdi. O dövrlərdə mərkəzi Mets şəhəri olan və məşhur general Joshua Hetzlerin rəhbərliyi ilə 16-cı korpusun piyada alaylarından birinə leytenant rütbəsi ilə daxil oldu. Bir il yarım piyada alayında xidmət etdikdən sonra Alman ordusunda ilk leytenant rütbəsinə yüksəldi və istədiyi süvari və artilleriya alaylarından birinə keçmək üçün ondan soruşulduqda o yenidən Metzdəki əjdaha süvari alaylarından birinə təyin olunmağını istədi və yenidən Metzin komandasında qaldı. General Hetzlerin fanatı idi. Hamı Hetzlerin şiddətli nizam-intizamından və Metz Qarnizonunun sonsuz xidmət və yorğunluğundan qaçarkən o məhz bundan faydalanmaq üçün yalnız Metzin rəhbərlyi altında xidmət etmək istədi və özünü Almaniyanı bütün əyləncəli həyatından məhrum etdi. Bir il süvari əjdaha alayında xidmət etdikdən sonra altı ay Metzin komandasında bir bölmə işçisi kimi xidmət etdi. Daha sonra digər türk dostları ilə birlikdə Berlindəki Baş qərargaha təhvil verildi. Bir il Alman Baş Qərargahın müxtəlif şöbələrinin xidmətlərini öyrənmək üçün çalışdığı zamanda Kriegsakademiedə də iştirak etdi və yuxarı sinif kurslarını izləməyə başladı. Almaniyanın Türinq bölgəsində davam edən bu heyət turu, imtahanlar əsnasında Türk və Alman sinif yoldaşları arasında üstünlük və hətta şəxsiyyət göstəriciləri xüsusilə önəmli şəkildə diqqətləri çəkdi. Alman Baş qərargahın bu Türk zabitləri haqqında ayrı-ayrı verdiyi hesabatda Həsən Rza üçün Türk Ordusunun Böyük Baş qərargahına rəhbərlik edə biləcəyini söylədi.
Türkiyəyə dönüşü və müxtəlif vəzifələri
Alman Ordusundaki dörd il xidmətdən sonra Türkiyəyə qayıdan Həsən Rza Paşa Almaniyada olarkən 11 dekabr 1901-ci ildə Miralay rütbəsinə yüksəldilmişdir. Almaniyadan qayıtdıqdan sonra 8 aprel 1903-cü ildə Baş Qərargah rəisi vəzifəsinə təyin edildi. 6 avqust 1903-cü ildə Mirliva rütbəsinə yüksəldi və Paşa oldu. 31 yanvar 1904-cü ildə Baş Qərargah vəzifəsini icra edərkən eyni zamanda Hərbi Akademiyaya müəllim təyin edildi. 12 sentyabr 1904-cü ildə Ali Hərbi Təftiş Kollegiyasının üzvü təyin edildi. 10 dekabr 1906-cı ildə Ferik rütbəsinə yüksəldi.
İkinci Məşrutiyyət elanından sonra Ədirnə 2-ci ordunun komandanlığı altında 20-ci Nizamiye Diviziyasına təyin edildi. O dövrdə 2-ci Ordu Komandiri Nazim Paşa idi. İttihad və Tərəqqi cəmiyyəti tərəfindən verilmiş Tasfiye-i Rüteb Qanununa əsasən 19 avqust 1909-cu ildə o, rayon qubernatoru vəzifəsinə keçirilmişdir. 4 oktyabr 1909-cu ildə Baş Qərargahın 3-cü şöbəsinə təyin edildi.
21 mart 1910-cu ildə yenidən Miralay rütbəsinə yüksəldi və 6-cı Ordu Qərargah rəisi təyin edildi. 6-cı Ordunun komandiri Nazim Paşa ilə Bağdada getdi. 6-cı Ordunun Baş Qərargah rəisi vəzifəsini icra etməyə davam etdi, lakin 22 iyun 1910-cu ildə Bağdaddakı 11-ci Nizamiyə Diviziyasına təyin edildi və hər iki vəzifəni birlikdə icra etdi. Korpus təşkilatının qəbulundan sonra 6-cı Ordu "4-cü Ordu Müfəttişliyi" adını alsa da, lakin o Baş Qərargah rəisi vəzifəsini davam etdirdi. Sonra 4-cü Ordu Baş qərargahından istefa etdi və 21 aprel 1911-ci ildə İstanbula qayıtdı. 23 may 1911-ci ildə İstanbul və Çanaqqala boğazları, Saloniki və İzmir limanlarının hakimliyi üçün qurulan komissiyaya təyin edildi.
Şkoder komandanlığı və qubernatorluğu
1911-ci ildə Malisor qiyamında Qərb ordusunun komandanlığı ilə Şkoderə gedən Birinci Ferik Köləmən Abdulla Paşanın Baş qərargah rəisi təyin edilsə də, istefa etdi. 1911-ci il 19 iyulda 24-cü Müstəqil Şkoder Diviziyasının komandiri təyin edildi. Şkoderdə xidmət edərkən Monteneqro Hökuməti tərəfindən Birinci dərəcədən "Danilo Ordeni"nə layiq görüldü. Ordenin qəbul edilməsi üçün o dövrün ənənələrinə görə nişan taxması 16 mart 1912-ci ildə ortaya çıxdı. Şkoder valisi olan Hayri bəy vəzifəsindən azad edildikdən sonra 27 mart 1912-ci ildə Şkoder valisi təyin edildi.
Birinci Balkan Döyüşünün başlaması ilə Şkoder şəhərini Monteneqro Ordusuna qarşı müdafiə etdi. Şkoder mühasirəsindəki böyük uğurlarına görə yenidən Mirliva rütbəsinə yüksəlməsini dair padişahın əmri çıxsa da, bu xəbəri öyrənmədən eyni gün mühasirədəki müavini Əsəd Paşa Toptani tərəfindən öldürüldü. Şəhərin müdafiəsinin komandiri Əsəd Toptani Çernoqoriyalılar ilə razılaşdı və şəhəri təhvil verdi.
Ölümündən sonra
Albanlar Həsən Rza Paşanı Şkoderanın Monteneqronlara qarşı qəhrəmancasına müdafiəsinə görə bir qəhrəman olaraq görürlər. Albaniyadakı bir Türk-Alban Məktəbi onun adını daşıyır. 1996-cı ilin avqustunda Albaniya Prezidenti Sali Berişa tərəfindən Şkoder mühasirəsində göstərdiyi qəhrəmanlığa görə birinci dərəcəli "Qəhrəmanlığ"a görə medalı ilə təltif edilmişdir.
Nadir şah Əfşar: diplomatik yazışmalar (kitab)
Nadir şah Əfşar: diplomatik yazışmalar  — AMEA-nın Əlyazmalar İnstitutunda saxlanılan mənbələr əsasında Nadir şah Əfşarın diplomatik irsinin toplandığı kitab.
Haqqında
2015-ci ildə AMEA-nın Əlyazmalar İnstitutunda saxlanılan mənbələr əsasında hazırlanmış kitab. Kitabda Azərbaycanın və Yaxın Şərqin siyasi tarixində iz buraxmış, Qərb tarixçilərinin "Şərqin Napoleonu" adlandırdıqları Nadir şah Əfşarın diplomatik irsi toplanmışdır. Kitabın elmi redaktoru Akademik Ramiz Mehdiyev, redaktoru Paşa Kərimov, fars dilindən tərcümə edib, nəşrə hazırlayan, qeydlərin müəllifi Rauf Şeyxzamanlı və şərhlər və tarixi məlumatların müəllifi isə Eldar Əmirov və Taleh Hacıyevdir. Burada Nadir şahın Hindistanın fəth edilməsindən sonra Rum padşahı Sultan Mahmud xana, Hindistan şahı Məhəmmədə, Molla Məhəmməd Zəkiyə, Məşhədin mütəvəllisi Mirzə Məhəmməd Rzaya və Qəndəharın fəth olunması münasibətilə qardaşı İbrahim xana yazdığı məktublar toplanıb.
Qarşılıqlı birqiymətli uyğunluq
Qarşılıqlı birqiymətli uyğunluq - bir çoxluğun başqa bir çoxluğa qarşılıqlı birqiymətli uyğunluğu birinci çoxluğun ikinci çoxluğa elə inikasıdır ki, birinci çoxluğun müxtəlif elementləri ikinci çoxluğun müxtəlif elementlərinə çevrilsin. Başqa sözlə, bir çoxluğun başqa bir çoxluğa qarşılıqlı birqiymətli uyğunluq bu çoxluqların elementləri arasında elə uyğunluqdur ki, birinci çoxluğun hər bir elementinə ikinci çoxluğun yalnız bir elementi uyğun olsun və bu uyğunluqda ikinci çoxluğun hər bir elementi birinci çoxluğun yalnız bir elementinə uyğun olsun.
Qarşılıqlı birqiymətli uyğunluq bəzən qarşılıqlı birqiymətli inikas, yaxud biyeksiya adlandırırlar. İki çoxluğun elementləri arasında qarşılıqlı birqiymətli uyğunluq yaratmaq mümkündürsə, onlar eyni gücə malikdir.
Ədəbiyyat
1. M.Mərdanov, S.Mirzəyev, Ş. Sadıqov Məktəblinin riyaziyyatdan izahlı lüğəti. Bakı 2016, "Radius nəşriyyatı", 296 səh.
2. "Azərbaycan Sovet Ensklopediyası" I-X cild, Bakı 1976-1987.
Həmçinin bax
[[Kateqoriya:Riyazi anlayışlar]
Nikpur Cabbarlı
Nikpur Mirhüseyn oğlu Cabbarlı  — ədəbiyyatşünas alim, filologiya elmləri doktoru, dosent, Azərbaycan Respublikasının Dövlət Mükafatı laureatı (2010). Nikpur Cabbarlı AMEA Nizami Gəncəvi adına Ədəbiyyat İnstitutu Azərbaycan mühacirət ədəbiyyatı şöbəsinin müdiridir. . Nikpur Cabbarlı Azərbaycan mühacirət ədəbiyyatı üzrə tanınmış mütəxəssisdir.
Həyatı
Nikpur Mirhüseyn oğlu Cabbarlı 1968-ci il aprelin 16-da Bakıda anadan olmuşdur. Bakı Dövlət Universitetinin Filologiya fakültəsini (1994) və Azərbaycan MEA Nizami adına Ədəbiyyat İnstitutunun əyani aspiranturasını (1997) bitirmişdir. 1998-ci ildə "Azərbaycan mühacirət ədəbiyyatşünaslığında klassik irs problemi" mövzusunda namizədlik (fəlsəfə doktoru), 2017-ci ildə isə "XX əsr Azərbaycan mühacirət ədəbiyyatı (türkdilli örnəklər əsasında)" mövzusunda elmlər doktoru dissertasiyasını müdafiə etmişdir. Filologiya elmləri doktoru (2017), dosentdir (2006). Azərbaycan mühacirət ədəbiyyatına dair 6 monoqrafiyanın, onlarla məqalənin, bir neçə tərtib işinin müəllifi Nikpur Cabbarlı bu sahədə mötəbər söz sahibi olan mütəxəssis kimi tanınır.
Elmi fəaliyyəti
Nikpur Cabbarlı Nizami Gəncəvi adına Ədəbiyyat İnstitutunda 28 il ərzində müxtəlif vəzifələrdə çalışmışdır. Bu dövr ərzində aspirantlıqdan elmi katib və şöbə müdiri vəzifələrinə qədər yüksəlmişdir. O, 1998–2004-cü illər arasında İnstitutda elmi işçi, böyük elmi işçi, aparıcı elmi işçi vəzifələrində çalışıb. 1996-cı ilin mayından 2003-cü ilin sentyabrınadək İnstitut Gənc Alimlər Birliyinin sədri olub. 2004-cü il sentyabrın 20-dən 2013-cü il iyulun 16-dək İnstitutun elmi katibi vəzifəsində səmərəli fəaliyyət göstərib, elmi-təşkilati işin akademik prinsiplər əsasında qurulmasında, elmi tədqiqatların təşkilinin müasir tələblər səviyyəsinə qaldırılmasında, bu işlə əlaqədar normativ-hüquqi aktlara ciddi riayət edilməsində prinsipiallıq göstərib.
Nikpur Cabbarlı 1996-cı ilin may ayından etibarən İnstitut Elmi Şurasının üzvüdür. 2007-ci ilin iyulundan 2009-cu ilin dekabrınadək Ədəbiyyatşünaslıq üzrə Problem Şurasının da elmi katibi kimi çalışıb. Çoxcildli "Azərbaycan ədəbiyyatı tarixi" Baş Redaksiya Şurasının üzvü (2007–2013), həmin nəşrin 2004-cü ildə çapdan çıxmış I cildinin məsul katibi, hazırlanmaqda olan VI cildinin məsul katibi (2003–2006), məsul redaktorunun müavini olub (2007–2013). Hazırda həmin nəşrin VII cildinin məsul redaktorlarından biri, indiyədək 5 cildi nəşr olunmuş "Azərbaycan mühacirət ədəbiyyatı kitabxanası" seriyasının baş redaktorunun müavinidir.
Nikpur Cabbarlı "Əhməd Cəfəroğlunun ədəbiyyatşünaslıq irsi" (2001), "Mühacirət və klassik ədəbi irs" (2003), "Abay Dağlının mühacirət dövrü yaradıcılığı" (2009), "Azərbaycan mühacirət nəsri" (2011), "Mühacirət və XX əsr Azərbaycan ədəbiyyatı məsələləri" (2015) monoqrafiyalarının, "Azərbaycan mühacirət poeziyası (icmallar və portretlər)" (2014), "Elçin və Azərbaycan mühacirətşünaslığının problemləri (araşdırma və tərtib)" kitablarının, nüfuzlu yerli və xarici elmi nəşrlərdə dərc olunmuş 50-yə yaxın məqalə və konfrans materialının müəllifi, "Heydər Əliyev və Azərbaycan ədəbiyyatı" monoqrafiyasının (2009) həmmüəllifi, bir neçə kitabın tərtibçisi, rəyçisi, elmi və məsul redaktorudur. Bir sıra Beynəlxalq və Respublika miqyaslı elmi konfrans və simpoziumlarda məruzələr etmişdir. Azərbaycan Respublikasının Prezidenti yanında Elmin İnkişafı Fondunun 2015-ci ildə elan edilmiş əsas qrant müsabiqəsi çərçivəsində qalib gəlmiş "Azərbaycan mühacirət ədəbiyyatı: təşəkkülü, inkişaf mərhələləri və problemləri" mövzusunda kompleks elmi tədqiqat layihəsi Nikpur Cabbarlının rəhbərliyi ilə uğurla icra edilmişdir (aprel 2017 — aprel 2019).
Sergey Mixaylov
Sergey Mixaylov (rus.: Серге́й Миха́йлович Михалёв, ) — Sovet və rusiyalı xokkeyçi,xokkey məşqçisi. Rusiya Sosialist Respublikasının əməkdar məşqçisi.
Karyerası
1947-ci ildə Rusiya Sosialist Respublikasının Çelyabinsk əyalətində doğulmuş Sergey Mixaylov karyerasına, 1966-cı ildə Çelyabinski təmsil edən "Burevestnik" komandasında başlayıb. Bu komandada 4 il çıxış etdikdən sonra 1970-ci ildə Ufa şəhərini təmsil edən "Salavat Yulaeva" komandasına keçir.
Ufa təmsilçisinin heyətində 4 il çıxış etdikdən sonra, hərbi xidmət ilə əlaqədar olaraq Kuynışevi təmsil edən "OİK" klubuna keçir. Ordu komandasında 1 il çıxış etdikdən sonra təkrar "alavat Yulaeva" komandasına geri dönur və burada iki il çıxış etdikdən sonra 1977-ci ildə xokkeyçi karyerasını bitirir.
Karyerasını bitrirdikdən iki il sonra, 1979-cu ildə "Salavat Yulaeva" komandasında məşqçi kimi işləməyə başlayır və 1989-cu ildə komandanın baş məşqçisi təyin edilir.
1990-cı ildə "Lada" xokkey klubunun baş məşqçi köməkçisi təyin edilir. "Lada" komandasında 1999-cu ilə kimi işləyir. "Lada"dan ayrıldıqdan sonra "Severstali" klubunun baş məşqçisi təyin edilir və 2005-ci ilə kimi bu kluba rəhbərlik edir.
9 noyabr 2005-ci ildə xokkeyçi kimi karyerasının böyuk hissəsini keçirdiyi və köhnə komandası olan "Salavat Yulaeva" komandasına baş məşqçi təyin edilir.
2009-cu ildə "Torpeda" klubuna baş məqşçi təyin edilir, ancaq 6 oyundan sonra uğursuz olduğu çun klubdan qovulur.
30 may 2011-ci ildə baş məşqçi kimi üçuncu dəfə "Salavat Yulaeva" klubuna dəvət edilir. 3 noyabr 2011-ci ildə Ufa təmsilçisi ilə müqaviləsini ləğv edir və məşqçilik karyerasını bitirir.
İlya Çaşnik
thumb|İlya Çaşnik 1923 İlya Qriqoreviç Çaşnik (1902–1929) — rus rəssamı.
Həyatı
İlya Çaşnik 1902-ci ildə Rusiya İmperiyasında, Lucynda (hazırda Ludza, Latviya) yəhudi ailəsində anadan olub.
İlya Çaşnik səkkiz qardaş və bacıları arasında ən kiçik olan idi və son uşağın doğulmasından sonra ailə Vitebskə köçdü.
O, 1919-cu ildə Vitebsk İncəsənət Məktəbində oxudu. Onun müəllimləri arasında Mark Şaqal, Kazimir Maleviç və El Lisiçkiy var idi.
1920-ci ildə "UNOVİS" ("Утвердители нового искусства") rəssamlar qrupuna üzv oldu.
1919–1922-ci ildə Vitebsk və Smolenskdəki Oktyabr İnqilabının ildönümündə şəhərin dizayn işlərinə qatıldı.
1921–1922-ci ildə Moskvada keçirilən sərgilərdə iştirak etdi.
1922-ci ildə o, İnstitutu bitirib və Petroqrada getdi.
İlya Çaşnik 1929-cu ildə, 27 yaşında Lelinqradda vəfat etmişdir.
thumb|"[[Suprematizm", 1923]]
Görüş (film, 1955)
Görüş — rejissor Tofiq Tağızadənin filmi Azərbaycan filmi. . Bu film Azərbaycan Respublikası Nazirlər Kabinetinin 7 may 2019-cu il tarixli, 211 nömrəli Qərarı ilə Azərbaycan Respublikasında dövlət varidatı elan edilən filmlərin siyahısına daxil edilmişdir.
Məzmun
Film bir-birilə yarışan Azərbaycan və Özbəkistan pambıqçılarının ənənəvi dostluğuna həsr edilmişdir. Filmin mərkəzində iki gəncin — özbək qızı Lala (Nelli Ataullayeva) ilə azərbaycanlı Kamilin (Arif Mirzəquliyev) saf məhəbbəti durur. Əmək qəhrəmanı, məşhur pambıqçı Lalaya olan saf məhəbbəti tənbəl və qayğısız Kamili kənd təsərrüfatı qabaqcılları sırasına gətirib çıxarır. Filmdə belə bir fikir irəli sürülür: Əmək insanı zinətləndirir, onu camaatın gözündə qaldırır və ona xoşbəxtlik gətirir.
Film haqqında
Film kinostudiyanın 1941-ci il planına salınsa da, Böyük Vətən müharibəsinin başlanması ilə çəkilişi təxirə salınır.
Film quruluşçu rejissor Tofiq Tağızadə kinoda ilk müstəqil işidir.
Şimali Cimahi
Kəndlər
Şimali Cimahi 4 kəndə bölünür.
Görüş (film, 1955)
Film haqqında
Film aktyor Əliağa Ağayevin kinoda ilk işidir.
Film aktrisa Barat Şəkinskayanın kinoda ilk işidir.
Film aktyor Ceyhun Mirzəyevin kinoda ilk işidir.
Akira Amano
– "Reborn!" şonen manqa seriyasına görə tanınan qadın manqaka.
"Reborn!" manqasının ilk versiyaları seynen manqası jurnallarında nəşr olunurdu. 2003-cü ilin sonunda manqanın qısa hekayəsi "Weekly Shōnen Jump" jurnalında nəşr olunmuşdur. Qısa hekayənin uğurundan sonra seriya 2004-cü ilin ortalarında jurnalda nəşr olunmağa başlamışdır. Manqa əsasında anime, 5 ranobe, video oyunlar istehsal olunmuşdur. Nikkei Entertainment ən uğurlu manqakalar siyahısında Akiranı 12-ci yerdə göstərmişdir.
Bəxtiyar (film, 1955)
Bəxtiyar tammetrajlı bədii filmi rejissor Lətif Səfərov tərəfindən 1955-ci ildə ekranlaşdırılmışdır. Bakı kinostudiyasında istehsal edilmişdir. Musiqili film gözəl və bənzərsiz səsə malik neftçi Bəxtiyar Muradovun taleyindən bəhs edir. Əsas rolları Rəşid Behbudov, Tamara Çernova, Faiq Mustafayev, Ağasadıq Gəraybəyli, Məmmədrza Şeyxzamanov və İsmayıl Əfəndiyev ifa edirlər.
Qısa məzmun
Film gözəl və bənzərsiz səsə malik gənc neftçi Bəxtiyar Muradovun (Rəşid Behbudov) taleyindən bəhs edir. Hələ uşaq ikən, gənc Bəxtiyar öz məlahətli səsilə konservatoriyanın professoru Rəcəbovun (Məmmədrza Şeyxzamanov) diqqətini cəlb edir. Lakin Bəxtiyar xüsusi musiqi təhsili almaq haqda ona verilən məsləhətlərə məhəl qoymur və valideynlərinin yolu ilə gedib neftçi olur. İş elə gətirir ki, o, hər şeydə mənfəət axtaran fırıldaqçı, əsl incəsənətdən uzaq olan klub müdiri Ağabala (Ağasadıq Gəraybəyli) ilə rastlaşır. Ağabala Bəxtiyarı estrada müğənnisi etmək məqsədilə onun çıxışlarını təşkil edir, bu yolla çoxlu pul qazanır. Nəticədə Bəxtiyarın səsi tutulur. Nəhayət Bəxtiyar müğənniliyin böyük sənət olduğunu başa düşüb, bu işlə ciddi məşğul olmağa başlayır. Dostları Bəxtiyarın Saşa ilə barışmasına kömək edirlər.
Geniş məzmun
Film üç dostun Bəxtiyar (Rəşid Behbudov), Saşa (Lyuba Belıx) və Yusifin (Nazim Yüzbaşov) hələ uşaq ikən professor Rəcəbovun (Məmmədrza Şeyxzamanov) bağına alma oğurluğuna girmək planları ilə başlayır. Uşaqlar qərara gəlir ki, Bəxtiyar yaxşı səsi olduğundan daş hasarın üstünə çıxıb oxusun və professor Rəcəbovun başını qatsın. Onlar isə fürsətdən istifadə edib almaları yığsınlar. Bəxtiyar hasarın üstündə başlayır oxumağa. Bunu eşidən professor cəld bayıra çıxıb Bəxtiyarı tutur və evinə gətirir. Onun səsinə valeh olan professor "Xanəndə olmaq istəyirsən" deyə soruşur? "Heç məndən xanəndə olar" deyə Bəxtiyar suala sualla cavab verir. Beləliklə professorla Bəxtiyarın tanışlığı belə baş verir. Professor biləndə ki, uşaqlar almaları yaralı əsgərlər üçün yığırlarmış səxavət göstərib özü onlara çoxlu alma verir.
Bəxtiyar Rza İsmayılovla (İsmayıl Əfəndiyev) hospitalda əsgərlərə mahnı oxuyarkən tanış olur. Müharibədə yaralanan İsmayılov Bəxtiyara yaxınlaşır və bildirir ki, onun atası ilə bir yerdə vuruşmuşdur. Sonra isə xatirə olsun deyə hər üç dostun şəkillərini çəkir. thumb|Filmin rus dilində afişası İllər sürətlə ötür uşaqlıq dostları məktəbi bitirirlər. Və onların yolları ayrılır. Bəxtiyar (Rəşid Behbudov) atasının yolu ilə gedərək neftçi olur. Saşa (Tamara Çernova) ilə Yusif (Faiq Mustafayev) isə Moskvaya oxumağa getməyə hazırlaşırlar. "Neft çıxdı" replikası ilə ilk dəfə ekranda Rəşid Behbudov görünür. Yusif və Saşanı isə biz "Gənclik Bal"ında görürük. Burada Yusifin mənfi xarakteri özünü büruzə verir. Lakin artıq sabahısı gün Yusiflə Saşa Moskvaya yola düşməlidirlər. Bəxtiyarın isə bundan xəbəri yoxdur. Yalnız vağzalda Saşanı yola salmağa gələn Bəxtiyar bilir ki, Yusiflə Saşa birlikdə gedirlər. Qısqanclıqdan Bəxtiyarın kefi pozulur. İncik halda bir-birindən ayrılan sevgililərin hicranı bir neçə il çəkir.
Bu illər ərzində Bəxtiyar neftçi peşəsini davam etdirir. Günlərin bir günündə Mir Həmid (Məmməd Sadıqov) əlində afişa neftçilərin yeməkxanasına daxil olub elan edir ki, "Yoldaşlar! Əziz və möhtərəm yoldaşlar! Əgər içərinizdə oxuyan, oynayan və yaxud bir şeyi çalmağı bacaran varsa təcili surətdə Sahil küçəsindəki kluba gəlsin. Rica olunur. Əziz yoldaşlar!". Bəxtiyar bu xəbərə də əhəmiyyət vermir. Lakin Ağabalanın (Ağasadıq Gəraybəyli) xalası Gülzar (Münəvvər Kələntərli) Bəxtiyarın anasından (Mərziyyə Davudova) xahiş edir ki, heç olmasa gəlib bir mahnı oxuyub getsin. Hamı da görsün ki, o dərnək üzvüdür. Beləcə Bəxtiyar son məqamda gəlib oxuyaraq Ağabalanı belə desək yoxlamanın əlindən xilas edir. Və Ağabala ilə Bəxtiyar belə tanış olurlar. Komissiya ilə problemini həll edən Ağabala görür ki, Bəxtiyardan istifadə edərək varlana bilər. Uzun danışıqlardan sonra Bəxtiyar konsert verməyə razı olur. Ağabalanın tilovuna düşən Bəxtiyar gün keçdikcə professor Rəcəbovun dediyi kimi uçuruma gedir. Nəhayət Bəxtiyarı uşaqlıqdan tanıyan Rza İsmayılov təsadüfən onun bir konsertində iştirak edir. Məhz bu konsertdə Bəxtiyar mahnını axıracan oxuya bilmir. Səsi tutulur. Bu vəziyyətə əsəbiləşən Bəxtiyar qəti qərara gəlir ki, daha oxumasın. Elə belə vəziyyət Ağabalanın da iç üzünü açır və o məşhur replikasını Bəxtiyarın üzünə deyir: "Bəs nə bilirdin? Mejdunarodnu vaqon, qəstinlərdə lüks numra, taksi. Bəs konsertlərdə aldığın dəstə-dəstə güllər nə idi? Onları camaat göndərirdi?! Həə?!." Bundan sonra Rza İsmayılov otağa daxil olur və Bəxtiyarı özü ilə düzgün yola doğru aparır.
Bu müddət ərzində Bəxtiyar bir neçə dəfə Saşa ilə rastlaşır. Lakin maneələr, anlaşılmazlıqlar onları birləşdirə bilmir. Ən böyük maneələrdən biri də Yusif olur. Saşa isə Bəxtiyarın konsertində elə başa düşür ki, şöhrət onun aşiq olduğu saf Bəxtiyarın gözlərini bağlayıb. Ona görə də elə həmin gecə onun ucbatından konserti yarımçıq qalan Bəxtiyarla bərk dava edir. Sabahısı gün isə onunla danışmağa gələndə artıq Bəxtiyarın qastrola getdiyini öyrənir. Taleyin belə qəribə oyunları onların bir-birinə məhəbbətini azaltmır. Sonda dostların fəndi ilə Bəxtiyarla Saşa bir-birinə qovuşur. Və film "Əziz Dost" mahnısı ilə sona yetir.
Filmdə sədaqətli dostluq bağları, hicran, vüsal, saf duyğular öz əksini tapmışdır.
Rollarda
thumb|[[Rəşid Behbudov (Bəxtiyar) və Tamara Çernova (Saşa)]]
Filmi səsləndirənlər:
Mahnılar
Bəstəkar Tofiq Quliyev filmə 10 mahnı və 11 musiqi bəstələmişdir.
"Ağacda leylək" mahnısı: Ənvər Əlibəylinin sözlərinə bəstələnmiş "Ağacda leylək" mahnısı nəqəratsiz mahnılara aiddir. Mahnının mətn əsasını 11 hecalı şeir bəndləri təşkil edir. Bu bəndlər bir-biri ilə iki-iki qafiyələnir. Üç hissəli formada bəstələnmiş bu mahnıda mətnin beş bəndinin hamısından istifadə olunur. Mahnının melodik cümlələrinin əksəriyyəti iki dəfə təkrarlanır. Bu, ilk növbədə, mahnının birinci və sonuncu hissələrinə aiddir. Həmin hissələrdə melodik ibarələr aşağı istiqamətdə hərəkət edir. Mahnının orta bölməsində ibarələr təkrarlanmır, melodik inkişafda isə aşağı istiqamətli hərəkət yuxarıya doğru hərəkətlə növbələşir.
"Sevgi valsı": Kupletdə daha uzun, nəqəratda isə qısa melodik cümlələrin səslənməsi ilə T. Quliyevin "Bəxtiyar" filmi üçün bəstələdiyi digər mahnısı – Ə. Əlibəylinin sözlərinə yazılmış "Sevgi valsı"nda da rastlaşırıq. Bu mahnının kupletində 11 və 13, nəqəratındə isə 3, 4, 7, 9 hecalı misralar növbələşir. Adından da bəlli olduğu kimi, mahnı vals ritmində yazılmışdır. Burada yarım not – çərək not ritmik ardıcıllaşması, demək olar ki, bütün kuplet boyu dəyişməz qalır. Nəqəratdə hecaların sayı kimi, bu ritm də dəyişir, beləliklə də həmin bölüm istər ritmika baxımından, istərsədə mətn baxımından kupletdən fərqlənir. thumb|Bəxtiyar ([[Rəşid Behbudov) "Qızıl üzük" mahnısını oxuyur]] "Qızıl üzük" mahnısı: Tofiq Quliyevin yaradıcılığı haqqında danışarkən onun əksər mahnılarının uğurlu taleyini, uzunömürlülüyünü qeyd etmək vacibdir. Lakin onların arasında elələri də var ki, Azərbaycan musiqi xəzinəsinə həmişəlik daxil olmuşdur. Rəsul Rzanın sözlərinə yazılmış "Qızıl üzük" mahnısı belə klassik nümunələrdəndir. "Bəxtiyar" kinofilmində unudulmaz Rəşid Behbudov tərəfindən ifa edilmiş bu mahnı tez bir zamanda böyük şöhrət qazanmışdır. "Qızıl üzük" mahnısı nəqəratsız kuplet formasındadır. Mahnıda üç 11 hecalı şeir bəndindən istifadə olunur. Onlar bir-birilə AABA prinsipi əsasında qafiyələnir. Melodik xəttinin inkişafında maraqlı cəhətlərdən biri ondan ibarətdir ki, burada mətnin həmqafiyə A misraları aşağı hərəkətli melodik ibarələr, bəndin fərqli qafiyəyə malik üçüncü misrası isə yuxarı istiqamətli, kuliminasiya xarakterli ibarələrlə səslənir. Melodik ibarələr şeir misralarının sətirdaxili bölgüsünə (burada 11 hecalı misra 6+5 kimi qruplaşır) uyğun olaraq bölünür. Bu da şeirin quruluş xüsusiyyətlərinin mahnının melodiyasında dolğun şəkildə tərənnüm olunmasını göstərir.
"Bakı nəğməsi": "Bəxtiyar" kinofilmi üçün yazılmış "Bakı nəğməsi"ndə (sözləri Ə. Əlibəylinindir) mətn ilə musiqi oxşar şəkildə uzlaşır. Nəqəratlı formada yazılmış bu mahnıda kupletdə 11 hecalı misralar, nəqəratda isə 6 və 8 hecalı misralar səslənir. Mətnə nəzər saldıqda görürük ki, kuplet ənənəvi olaraq dörd deyil, üç misradan ibarətdir. Kupletdəki melodik cümlələr mətnə uyğun olaraq, daha uzundur. Nəqərat bölümü isə qısa-qısa ibarələrin səslənməsinə əsaslanır.
Elşən Hacıbabayev
Elşən Hacıbabayev (tam adı: Elşən Atababa oğlu Hacıbabayev; ) — Azərbaycan aktyoru.
Həyatı
Dram və kino aktyorudur. Film, reklam və kliplərdə çəkilmişdir. Evlidir.
Avtomatika və telemexanika qurğuları
Avtomatik fəaliyyət göstərən qurğu və sistemləri öyrənən elm və texnika sahəsi avtomatika adlanır. Əgər obyektlərin idarəsi və onların iş fəaliyyətinə nəzarət müəyyən məsafədən yerinə yetirilirsə, bu halda telemexaniki qurğular adlanan xüsusi vasitələrdən istifadə edilir. Telemexanika – rabitə kanalının səmərəli istifadəsində siqnalları xüsusi qayda ilə çevirməklə, obyektlərin müəyyən məsafədən idarəsi və nəzarəti üçün nəzəri və texniki vasitələri öyrənən elm və texnika sahəsidir
Stansiyaların avtomatika və telemexaniki sistemləri
Dəmiryolu stansiyalarının qatarburaxma qabiliyyətinin intensivləşdirilməsində və onların təhlükəsiz hərəkətlərinin təminində əsas vasitə elektrik mərkəzləşməsinin telemexaniki vasitələridir. Bu vasitələr hesabına stansiyaların qatarburaxma qabiliyyəti 1,5-2 dəfə artırıla bilər, yolçevirici postlardakı növbətçilər ştatı azaldıla bilər və digər növbətçi personalın hər 100 mərkəzləşdirilmiş yolçeviriciyə 35 nəfər azldıla bilər. elektrik mərkəzləşməyə sərf olunan xərc adətən 4-5 ilə ödənilir.
Stansiyalarda yolçevirici və siqnalların idarə edilməsi ilk vaxtlar mexanikimərkəzləşdirmə yolu ilə aparılmışdı. Belə sistemlərdə yolçevirici və işarəvericilər mexaniki yolla xüsusi rısaq və elastik polad intiqal vasitəsi ilə aparılırdı. Bu quruluşlar yolçevirici və semaforlara bərkidilirdi. Siqnal verən şəxsdən yolçeviricinin hərəkəti üçün böyük mexaniki güc tələb edilirdi və nəticədə postların mərkəzləşmədə tədir radiusunu məhdud idi, idarəetmədəki aparatlar böyük həcmli, marşrutların hazırlanmasına 5-10 dəqiqə vaxt tələb olunurdu. Bu sistem çox mürəkkəb olmaqla qatarburaxma qabiliyyətinin artırılmasına və hərəkətin təhlükəsizliyinə imkan vermirdi. 30-cu illərdən başlayaraq elektrik mərkəzləşdirilməsindən istifadə edilməyə başladı. İlk sistemdə siqnal rolunu işarəvericilər oynmaqla mexaniki elektriki mərkəzləşmə üsulu tətbiq edilmişdir. Burada rels dövrəsi olmadığından qatar olan yolda siqnalın açıq olma ehtimalı qüvvədə qalırdı ki, bu da hərəkətin təhlükəsizliyini təmin etmirdi. İlk təkmilləşdirilmiş mexaniki elektriki mərkəzləşmə sistemi 1930-32 – ci ildə Rusiyada tətbiq olunmuşdur (Şimal yolunun Moskva – minik və Losinoostrovskaya hissəsində, həmçinin Moskva Kazan yolunda). Burada yalnız İV siqnalizaziyasından, həmçinin tam izolə edilmiş yol və yolçeviricilərdən istifadə edilmişdir. Bu sistemin elementlərini alman firmaları hazırlamışdı. 1933-34-cü illərdə elektrik açar mərkəzləşdirilməsi işləndi və ilk dəfə Xarkov stansiyasında tətbiq edildi. Bütün layihəetmə işləri “Qiprotranssiqnalovoz” (QTSV) institutunda aparılmışdır. QTSV ilk rele tipli, 25 yol çeviricili, kiçik stansiyalar üçün layihə etddiyi elektrik mərkəzləşmə sistemi istehsalata tətbiq olundu. Bu sistemdə yolçeviricilərin və siqnalların idarəsi I sinif relelər vasitəsilə həyata keçirilirdi.
NGC 3948
NGC 3948, Yeni Baş Kataloqda qeydə alınmış ulduzdur. Göy üzündə Şir bürcü istiqamətində yerləşir. * tipli. tərəfindən ildə 30.48 sm (12 düymə) ölçülü  vasitəsilə kəşf edilmişdir.
Məmmədrza bəy Bakıxanov
Məmmədrza bəy Məmmədcəfər bəy oğlu Bakıxanov ( — sentyabr 1919, Bakı) ― Bakıxanovlar ailəsindən mülkədar və tacir.
Həyatı
Eldar İsmayılovun araşdırmasına görə 1872-ci il martın 30-da Bakı Bəy Komissiyasına verilən ərizədə onun 10 yaşı göstərilirdi. 1890-cı illərdə Məmmədrza bəy ticarətlə məşğul olurdu: buz satır, buğda, qoyun və s. alır, buzlaq, çayxana kimi mülkləri var idi.
Adı 1895-ci il noyabrın 15-də Bakı şəhərində törədilmiş bir qətlin istintaqı zamanı hallanmışdır. Müstəntiq S. D. Staroselski, Məmməd Rza bəyi qatillərə rüşvət verməkdə günahlandırılaraq 1897-ci il fevralın 27-də Bakı rayon məhkəməsi tərəfindən müddətsiz ağır işlərə sürgünə, yəni ömürlük məhkum etmişdir. Tiflis Ədliyyə Məhkəməsinə apellyasiya şikayəti verdikdən sonra Rusiyanın tanınmış hüquqşünası Fyodor Plevako tərəfindən müdafiə edilmişdir. 1897-ci il sentyabrın 27–28-də nəhayət Tiflis Ədliyyə Məhkəməsinin səfər iclasında bu işə baxılarkən Məmmədrza bəy Bakıxanova bəraət verildi, bundan sonra o, dərhal həbsdən azad edildi. 1905–1912-ci illərdə ailəsi ilə birlikdə İranın Rəşt şəhərində yaşayıb.
Məmmədrza bəy Bakıxanov Bakıda vəfat etmiş və Çəmbərəkənd qəbiristanlığında dəfn edilmişdir; 1939-cu ildə Çəmbərəkəndin sökülməsi zamanı onun qalıqları Maştağa qəbiristanlığında yenidən dəfn edildi.
Ailəsi
Məmmədrza bəy Bakıxanov Mələk xanım Aşumova ilə evli idi ( — 1920). Övladları:
Məmmədrza bəy xalq musiqisinin və muğamların böyük həvəskarı idi. Rəştdə yaşayarkən təbrizli Əbülhəsən xan İqbali Azər ilə əlaqə yaratmış, övladlarını onun yanında şagird kimi qoymuşdur.
Aphytis proclia
Təsərrüfat əhəmiyyəti
Abşeron yarımadasında Koliforniya çanaqlı yastıcası may-iyun ayında parazitlə 15-20%, sentyabr ayında isə, 30-35% yoluxur. Praktiki əhəmiyyəti çoxdur.
Yayılması
Qafqaz, Orta Asiya, Cənubi Avropa, Afrika, Hindistan, Amerika, Avstraliya və Azərbaycanda geniş yayılmışdır.
Murad Duruər
Klub komandaları karyerası
left|thumb|160px|Murad Duruərin Gənclər birliyi komandasında oynadığı vaxtlar
Gənclər birliyi
2011-2012 mövsümündə sadəcə 9 oyun forma geyinən Murad, 5 fevral 2012-ci ildə Kayserispor yerdəyişməsindəki 3-2 qazanılan oyuna son 3 dəqiqədə daxil oldu və 90-cı dəqiqədə qalibiyyəti gətirən axırıncı qolun vurulmasında asist oldu.
Antalyaspor
2012-2013 mövsümündən əvvəl Antalyaspor komandasına transfer oldu. İlk mövsümündə 26 matç, 3 qol və 5 asist performansı ilə oynadı. İkinci mövsümündə də müvəffəqiyyətli olan Murad, bu peşəkarlığı ilə Fatih Terimin diqqətini cəlb etdi və milli komandaya dəvət edildi. 2013-2014 mövsümündə 21 matçda iştirak edən Murad, 2 qol və 2 asist performansı ilə oynadı.
Rizəspor
2013-2014 mövsümündə Türkiyə Super Liqası komandalarının cəriməsi ilə üzləşən futbolçu, 500,000 avro qarşılığında Çaykur Rizəspor komandasına transfer oldu. Həmçinin komandaya futbolçu dostu Gəray Qaçarıda transfer etdi.
Kayserispor
30 avqust 2016-cı ildə Kayserispora transfer olmuşdur.
Milli komanda karyerası
82 dəfə milli komandalara çağırılan Murad Duruər, 20 dəfə Türkiyə 16 yaşlılar, 25 dəfə Türkiyə 17 yaşlılar, 13 dəfə Türkiyə 18 yaşlılar, 14 dəfə Türkiyə 19 yaşlılar, 3 dəfə Türkiyə 21 yaşlılar və 4 dəfə də Türkiyə 20 yaşlılar forması geyinən futbolçu, ümumi 79 forma geyinmiş və müsabiqələrdə 9 qol vurmuşdur.
2005-ci ildə Türkiyə 17 yaşlı milli futbol komandası ilə Avropa 17 yaşlılar futbol çempionatı çempionu olmuş və yenə həmin ildə FİFA 17 yaşlılar arasında Dünya kubokunda dördüncü yer tutmuşdur.
8 və 9 fevral 2011-ci il tarixlərində Antalyada təşkil edilən Belarusiya ilə olan qarşılaşmada ilk dəfə Türkiyə A2 milli futbol komandasının heyətində iştirak etmişdir.
2013-2014 mövsümündə Antalyaspor komandasında göstərdiyi peşəkarlığı ilə əlaqədar, 2014-cü ildə İsveçdə keçiriləcək A milli komanda matçının heyətinə Fatih Terim tərəfindən əlavə olunub.
İlk milli matçını 5 mart 2014-cü ildə İsveç ilə oynayıb.
Humay qayası nekropolu
Humay qayası nekropolu — Naxçıvan Muxtar Respublikasının Ordubad rayonunun Nəsirvaz kəndinə gedən yoldan yuxarıda, Nəbi yurdu və Qara pirdən aşağıda, "Humay qayası" dağının ətəyində, təpə üzərində yеrləşən nekropol.
Haqqında
Abidə bir tərəfdən dərin dərə ilə, digər tərəflərdən düzənlik sahələrlə əhatə оlunmuşdur. Sahəsi 1 hektara yaxındır. Nekropoldakı qəbirlərin üzü şərq istiqamətindədir. Qəbirlərin çоxu təbii aşınma nəticəsində dağılmışdır. Nekropolda aparılan araşdırma zamanı yerli əhalidən toplanılan etnoqrafik materiallardan da istifadə edilmişdir. Yerli əhalinin verdiyi məlumata görə vaxtı ilə nekropolun yaxınlığında "Kolluq" adlı yerdə tikili qalıqları olmuşdur. Orada müxtəlif dövrlərdə aparılmış təsərrüfat işləri nəticəsində divar qalıqları dağılmışdır. Bu abidə erkən orta əsrlər dövrünə aiddir.
NGC 3142
NGC 3142, Yeni Baş Kataloqda qeydə alınmış qalaktikadır. Göy üzündə Sekstant bürcü istiqamətində yerləşir. S0 tipli. tərəfindən ildə 47.5 sm (18.7 düymə) ölçülü  vasitəsilə ildə kəşf edilmişdir.
Seksual fantaziya
Seksual fantaziya və ya erotik fantaziya — zehni görüntü və ya düşüncə formasıdır. O, hər hansısa bir insanın seksuallığını aktivləşdirir, cinsi oyanma yarada və ya gücləndirə bilər. Erotik fantaziya insanın təxəyyülü və ya yaddaşı ilə yaradıla bilər və o, avtonom şəkildə də işə salına bilər. Seksual fantaziyalar, həmçinin erotik ədəbiyyatlar oxumaqla və ya pornoqrafiyaya baxmaqla, fiziki bir obyektə təmas etməklə və yaxud da, başqa bir insanla olan cinsi cazibə kimi xarici təsirlərdən də yarana bilər.
Rekurrent düstur
Rekurrent düstur — (a_{n}) ardıcıllığının (p+1)-ci həddindən başlayaraq hər bir həddini əvvəlki hədlərin vasitəsilə ifadə edən
şəklində düstur(n\in N). Bu düsturun köməyi ilə, ardıcıllığın ilk p həddi verilibsə, onun bütün hədlərini tapmaq olar. Bu üsul çox məsələnin həlliüçün yarayır. Rekkurent düstur nümunə çevrə daxilinə çəkilmiş düzgün çoxbucaqlının tərəfləri (a_n) sayını (n) ikiqat artırdıqda onun tərəfinin (a_{2n}) dwsturudur:
Burada R xaricə çəkilmiş çevrənin radiusudur. Əgər çevrənin daxilinə çəkilmiş düzgün çoxbucaqlının a_n tərəfi verilibsə, bu düsturun köməyi ilə həmin çevrənin daxilinə çəkilmiş və tərəflərinin sayı ikiqat çox olan düzgün çoxbucaqlının a_{2n} t'r'fini tapmaq olar.
Rekurrentlik latın dilində "geriyə qaçıram", "qayıdıram" deməkdir. Onda "rekurrent düstur" "qayıtma düsturu" deməkdir. Bu termini Muavr daxil etmişdir.
Cəlil Məmmədov (əsgər)
Cəlil Qəhrəman oğlu Məmmədov — Azərbaycan Silahlı Qüvvələrinin əsgəri, Vətən müharibəsi şəhidi.
Haqqında
Cəlil Qəhrəman oğlu Məmmədov 20 sentyabr 1999-cu ildə Quba rayonu nun Qonaqkənd qəsəbəsi ndə anadan olub. Orta məktəbi başa vurduqdan sonra Quba Dövlət Sosial İqtisad Kolleci nə daxil olub. 2019-cu ildə həqiqi hərbi xidmətə çağırılıb. 27 sentyabr 2020-ci ildə başlanan Vətən müharibəsi ndə iştirak edib. Füzuli nin, Xocavənd in və Şuşanın azadlığı uğrunda döyüşlər də iştirak edib. 8 noyabr 2020-ci ildə Şuşa uğrunda gedən döyüşlərdə yanlarına düşən minamyot mərmisi komandirini ağır yaralayıb. Cəlil komandirini ərazidən çıxararkən daha bir mərminin onun yanında partlaması nəticəsində şəhid olub. 12 noyabr 2020-ci ildə Qonaqkənd qəsəbəsində dəfn edilib. Cəlil Məmmədov ölümündən sonra "Vətən uğrunda", "Füzulinin azad olunmasına görə", "Xocavəndin azad olunmasına görə" və "Şuşanın azad olunmasına görə" medalları ilə təltif edilib.
NGC 4157
NGC 4157, Yeni Baş Kataloqda qeydə alınmış qalaktikadır. Göy üzündə Böyük Ayı bürcü istiqamətində yerləşir. SBb tipli. tərəfindən ildə 47.5 sm (18.7 inç) ölçülü  vasitəsilə ildə kəşf edilmişdir.
Tyanşan yemişanı
—  aləminin  dəstəsinin  fəsiləsinin  cinsinə aid bitki növü.
Təbii yayılması
Orta Asiyada – Şərqi Tyanşanda yayılmışdır.
Botaniki təsviri
Hündürlüyü 6 m-ə çatan ağacdır. Cavan budaqları aşağıya doğru sallanır. Yarpaqları enli yumurtavari, parlaqdır. İyulun əvvəllərində çiçəkləyir, meyvəsi avqustda yetişir. Sarı rəngli meyvələri budaqların üzərində sıx yerləşir. Toxumla çoxaldılır.
Ekologiyası
İşıqsevən bitkidir. Dağların daşlı-çınqıllı yamaclarında, çay vadisi boyu kolluqlarda tək-tək və ya xırda qruplarla bitir.
Azərbaycanda yayılması
Gəncədə, Qubada, Sumqaıtda, Lənkəranda park və bağların yaşıllaşdırılmasında rast gəlinir.
İstifadəsi
Tək və qrup əkinlərində istifadəsi məqsədəuyğundur.
Söhrab İbrahimov
Söhrab Mirqəzənfər oğlu İbrahimov — Azərbaycan dövlət xadimi, Azərbaycan SSR yüngül sənaye naziri (1982–1989), Azərbaycan SSR Ali Sovetinin X və XI çağırış deputatı.
Həyatı
Söhrab Mirqəzənfər oğlu İbrahimov 1943-cü ildə anadan olmuşdur. Azərbaycan Politexnik İnstitutunu bitirmişdir.
1959-cu ildən sovxoz fəhləsi, cihazçı, çilingər işləmişdir. 1968-ci ildən 5 nömrəli Bakı ayaqqabı fabrikinin fəhləsi, dispetçeri, sex rəisi, direktor müavini, ayaqqabı hissələri fabrikinin direktoru, 2 nömrəli ayaqqabı fabriki direktorunun müavini olmuşdur. 1977-ci ildən Azərbaycan SSR yüngül sənaye nazirinin müavini, Azərbaycan SSR Nazirlər Soveti İşlər İdarəsinin yüngül sənaye və yeyinti məhsulları sənayesi şöbəsinin müdiri olmuşdur. 1982-ci ildən Azərbaycan SSR yüngül sənaye naziri vəzifəsində çalışmışdır.
Söhrab İbrahimov 1971-ci ildən Sov.İKP üzvü olmuşdur. Azərbaycan SSR Ali Sovetinin X və XI çağırış deputatı seçilmişdir.
Ərsarılar
Ərsarılar (Ärsarylar) — türkmənlərin qolu.
Tarixi
Türkmən boyları arasında sırasına və önəminə görə üçüncü sıranı Ərsarılar alırlar. XVI əsrdə Balxan və Manqışlaq çevrəsində oturan Salurlardan Kul Hacının Ərsarı bəy adlı oğlunun soyundan gəldiklərindən dolayı onlara belə bir adın verildiyi rəvayət edilir. Z. Ş. Novşiranov, daha IX əsrdə Türklər arasında "sarı" adını daşıyan boyların olduğunu və "sarı" adıyla Türk coğrafiyasında (Qafqaz və Türkmənistan) bir çox toponiminin olduğunu bildirir. R. G. Kuzeyev, "Ərsarı" adının "Sarı adam" anlamında olduğunu, T. A. Jdanko isə Qaraqalpaqlar arasında da kiçik bir Ərsarı uruğunun olduğunu bildirir.
XIX əsrdə Ərsarılar, Türkmənlər arasında say baxımından çox, coğrafi olaraq da dağınıq bir hala sahib idilər.
Ya. R. Vinnikovun hazırladığı bir şəcərəyə görə, bu dönəmdə Ərsarı boyları dörd qola ayrılmışdı:
Bunlardan Ulutəpə:
Qurama, Qaraca, Surhı, Çatrak, Surh, Əsənmənli, Ağdəri, Acı, Qızılayaq, Müsürqarabagşılı, Ətbaş, Qabırdı, Danaçı oymaqlarına;
Günəş:
Qara:
Gurayış, Bay, Çəkiç, İslam, Tagan, Yabanı, Kazan, Mamaş; Bəkəvül isə Sarılı, Lamma, Uşagon, Yərli, Gültak və Togaçı oymaqlarına ayrılmışdılar.
Ərsarıların çox olaraq oturduqları bölgə Amudərya çayının orta qismləriydi. Bölgənin ən önəmli və mərkəzi torpaqları Pənd və Yolatan olaraq göstərilir. Ərsarıların böyük bir qisminin oturaq həyata sahib olduqları, torpaq işləriylə ilgiləndikləri, bununla bərabər at, qoyun kimi böyük sürülərə sahib olanları da köçəbə yaşamı sürdükləri bilinir. Bölgə, Rus işgalına qədər sıx-sıx Özbək xanlıqlarının hücumu altında olmuşdur. Ərsarılar arasında az saylı Özbək də yaşayır.
Arslan Toğuzata
Arslan Toğuzata və ya Arslan Toğuz — TBMM I çağırış üçün edilən millətvəkilliyi seçkilərində Maraş millətvəkili seçilən Mehmed Hacıxəliloğlunun istefasından sonra millətvəkili seçilmiş, lakin Maraş və Antep bölgəsindəki Türkiyə milli müdafiəsinə qatılması və milli qüvvələrin komandanlığını etdiyinə görə məclisdə mühüm fəaliyyət göstərə bilməmiş polis keçmişli millətvəkili. Əslən kabardalıdır.
Həyatı
Aslan Toğuz və ya Toğuzata 1886-cı ildə Qəhrəmanmaraşın Göksun ilçəsinin Fındıqköy kəndində anadan olmuşdur. 1858–1859-cu illərdə Qafqazdan köç etmiş Toğuzata əşirətinin Maraş bölgəsinə yerləşdirilən boyuna mənsubdur. Atası jandarma çavuşu Həsənbəyzadə Abdullah Əfəndidir. İlk və orta təhsilini Əlbistanda tamamladıqdan sonra 1898-cı ildə yenə Əlbistanda mədrəsə təhsili almış və ərəbcə öyrənmişdir. II Məşrutiyyətin elanından sonra 1908-cı ildə Hələbə gedərək polislik peşəsinə girmişdir. Bir müddət Polis Məktəbində təhsil almışdır. Qısa müddətdə göstərdiyi uğurdan sonra rəis müavinliyinə, iki il sonra da baş rəisliyə qaldırılmışdır.
Üç övladı olmuşdur.
Fəaliyyəti
I Dünya müharibəsi dövründə Trablusşam Polis Baş Rəisi və sahil casusu mübarizəsi vəzifəsində ikən, 1918-ci il Mudros razılaşmasından sonra Osmanlı dövlətinin bu regiondan çəkilməsindən sonra Maraşa dönmüşdür. Maraşda fransız işğalına qarşı Müdafiə-Hüquq təşkilatını quraraq milli qüvvələrin komandanlığını etmişdir. Maraş Müdafaa-i Hüquq Qayabaşı və Şəkərli heyətlərinin birləşməsi ilə mərkəz heyəti təşkilatını yaradılmış və sonra edilən seçki ilə heyətdə Arslan bəy rəisliyə, Refet Xoca II rəhbərliyə, Faiq bəy katibliyə, Hacı Nuri də vəznədarlığa gətirilmişdir. Arslan bəy Maraşda türk xalqına öndərlik edərək işğal qüvvələrinin ağır məğlubiyyətə uğramasını və qaçmasını təmin etmişdir. Maraşın qurtarılmasından sonra Arslan bəy millətvəkili seçilməsinə rəğmən, Ankaraya getməyərək Antep və İslahiyyə cəbhələrində təftişlər etmişdir. Məclisdəki Maraş millətvəkillərinə hərbi məsələlərdə bilgi vermişdir. Maraş Heyət-i Mərkəziyyəsi adına Mustafa Kamala göndərilən teleqrafla Arslan bəyin icazəli sayılması istənmiş, bu tələbin qəbul edilməsi ilə Adana cəbhəsində də fəaliyyət göstərmişdir.
TBMM-in I çağırışında Maraş millətvəkili seçilən Mehmed Hacıxəliloğlunu istefasından sonra boşalan Maraş millətvəkilliyinə 17 may 1920-ci ildə Arslan bəy seçilərək 4 iyun 1920-ci ildə TBMM-ə qatılmışdır. Ancaq Maraş və Adana cəbhələrindəki fəaliyyətinə görə TBMM-nin qərarı ilə 14 ay icazə verilərək təkrar Cənub cəbhəsinə göndərilmişdir. Cəbhədəki vəzifəsinin bitməsindən sonra noyabrın sonunda məclisə gələrək vəzifəsini icra etmişdir. Məclisin son iclas ilində PTT Komissiyasında çalışmışdır.
I çağırışda millətvəkilliyi sona çatdıqdan sonra yeni seçkilərdə namizəd olmadı. Adanada ticarətlə məşğul oldu. Daha sonra Göksun ilçəsinin Böyükçamurlu kəndinin Məryəmçil yaylasında əkinçiliklə məşğul oldu. Oranı satdıqdan sonra da Göksun ilçəsində hələ də adı xatırlanan Arslan bəy fermasında uzun müddət yaşadı. 1946-cı ildə Maraşa köçdü. Pararcıqda əkinçilik edərkən 1963-cü ilin 7 iyununda vəfat etdi.
Mükafatları
Arslan bəy Türkiyə İstiqlaliyyət Müharibəsindəki fəaliyyətinə görə Türkiyə "İstiqlaliyyət" medalına layiq görülmüşdür.
Mərkəzi Cimahi
Kəndləri
Mərkəzi Cimahi rayonu 6 kəndə bölünür: